Атыраудағы балабақшаларда асық-терапия енгізілді
DATE: 08:16, 06 Сәуір 2018 | GMT +5
TITLE: Атыраудағы балабақшаларда асық-терапия енгізілді
URL: https://kaz.inform.kz/news/atyraudagy-balabakshalarda-asyk-terapiya-engizildi_a3209656/
META: DATE: 08:16, 06 Сәуір 2018 | GMT +5
TOTAL WORDS: 113
AUTHOR(S):
TEXT: «Қазақтың ежелден келе жатқан ұлттық ойыны асық ату соңғы кезде ұмыт бола жаздады. Біз соны жаңғыртуды мақсат еттік. Асық ойнаған баланың жылдамдығы, мергендігі дамып, алыстан көру қабілеті артады, аяқ-қолы ширақ қимылдап, епті бола түседі. Асық ату үшін балаға логикалық ойлау да қажет, бұл бүлдіршіндердің ой-өрісін дамытады», - дейді бастамашылардың бірі, «Көркем-ай» балабақшасының тәрбиешісі Светлана Салықова. Тәрбиешілер балалармен бірге басқа балабақшалардағы әріптестеріне асықтың 30-дан астам түрін көрсетті. «Рухани жаңғыру» бағдарламасында отансүйгіштіктің негізі ретінде туған жерге, ата дәстүрге, ұлттық құндылықтарға ерекше мән беру қажеттігі айтылады. Сондықтан да біз қазақ ұлттық ойындарын жаңғыртып, асық-терапияны насихаттап жүрміз. Бұл балаларды ұйымшылдыққа, достыққа баулиды, оның үстіне ол өте қарапайым әрі қолжетімді», - дейді Атыраудағы балабақшалардың бірінің директоры Гүлбану Қонаева
